मुख्य विकास अधिकारी/प्रभारी अधिकारी निर्वाचन कार्मिक श्रीनिवास मिश्र ने कहा कि जिले की 03 नगर पालिका परिषदों व 07 नगर पंचायतों के अध्यक्षों तथा 158 वार्डों के सदस्यों के चुनाव के लिये सभी तैयारियां पूरी कर ली गई हैं। प्रत्येक मतदान पार्टी में एक पीठासीन अधिकारी तथा 3 मतदान कार्मिक होंगे। सभी मतदान पार्टियां 21 नवम्बर को प्रातः 7 बजे से श्रीगणेष इंटर कालेज कासगंज से निर्वाचन सामग्री लेकर बारह पत्थर मैदान से निर्धारित बसों द्वारा प्रस्थान करेंगी। प्रस्थान से पूर्व निर्वाचन सामग्री, वार्डबार मतदाता सूची का मिलान सूची से जरूर कर लें। सभी मतदान कार्मिक निर्धारित मतदान स्थल पर ही ठहरें, किसी का आतिथ्य स्वीकार न करें। पीठासीन अधिकारी अपनी डायरी नियमित अंतराल पर भरते रहें। पोलिंग बूथ पर भीड़ न लगने दें। सभी मतदान केन्द्रों पर पर्याप्त पुलिस व्यवस्था रहेगी।